Ministrica obrazovanja Blaženka Divjak blokirala je Sveučilišta zbog toga što su prekoračeni koeficijenti za određivanje plaća i to u iznosu od 30 milijuna kuna, javlja Srednja.hr. Spomenuti je portal u posjedu maila koji je Ministarstvo poslalo Sveučilištu.

Srednja neslužbeno doznaje kako su dodijeljeni obračunske koeficijente prekoračila sva velika sveučilišta u Hrvatskoj, zagrebačko, riječko, splitsko i osiječko, a manja prekoračenja zabilježena su i na drugim sveučilištima. U mailu koji je Srednja imala na uvidu od jedne sastavnice Sveučilišta stoji kako zbog ovog prekoračenje neće odobravati nove obveze na teret proračuna.

Bez zapošljavanja i napredovanja

“Tijekom lipnja, odobravat će se samo sljedeće promjene: povratak s bolovanja, mirovanja i neplaćenog dopusta; povećanje plaće za doktorate; promjene na postojećim položajnim mjestima; zamjenska radna mjesta za bolovanje; nova radna mjesta redovitih profesora u trajnom zvanju sukladno odredbama članka 67. Zakona o izmjenama i dopunama Zakona o znanstvenoj djelatnosti i visokom obrazovanju, stoji u obavijesti Ministarstva.”. stoji u mailu.

Odnosno, Ministarstvo nalaže Sveučilištu u Zagrebu i ostalim sveučilištima da u lipnju obustavi nova zapošljavanja i napredovanja, piše Srednja. S koeficijentima se zapošljavaju kadrovi, a masovni natječaji pojavili su se primjerice na Hrvatskim studijima, piše Srednja. Zagrebačko sveučilište prekoračilo je iznos za oko 10 milijuna kuna, a sva sveučilišta za 30 milijuna kuna.